Разня ў Вад ан-Нуры

Каля 05:00 5 чэрвеня 2024 года Сілы аператыўнай падтрымкі (СПА) напалі на вёску Вад ан-Нура ў штаце Аль-Джазіра (Судан).

Камітэты грамадзянскага супраціву паведамілі, што паўстанцы спачатку абстралялі населены пункт з артылерыі. У адказ урадавая авіяцыя атакавала мяцежнікаў і прымусіла іх адступіць у раён Аль-Ашра. Пасля САП сабралі буйны атрад з дзясяткаў машын і акружылі Вад ан-Нуры. Вяскоўцы спрабавалі аказаць супраціў, але былі разбіты. Затым байцы разрабавалі рынак і дамы мясцовых жыхароў, расстрэльваючы па шляху мірных грамадзян. Сярод забітых САП — журналіст суданскага інфармацыйнага агенцтва Макаві Мухамад Ахмед. Папярэднія падлікі ахвяр вагаліся ад 100 да 200 загінулых. 

Сілы аператыўнаў падтрымкі ў сваім афіцыйным акаўнце на «X» сцвярджалі, што ў вёсцы размяшчаліся атрады ўрадавай арміі і маджахеды, якія рыхтаваліся пачаць наступленне ў напрамку хартумскага раёна Джабаль Аўлія.

 Крыніцы 

Катэгорыя:Забойствы, здзейсненыя ў 2024 годзе
Катэгорыя:Чэрвень 2024 года
Катэгорыя:Ваенныя злачынствы падчас суданскага канфлікту (з 2023)
Катэгорыя:Масавыя забойствы